 ڪراچي (ويب ڊيسڪ) ليجنڊري اداڪار عمر شريف جي پٽ هن جي بيماري جي افواهن جي ترديد ڪندي چيو آهي ته عمر شريف بلڪل صحتمند آهي، هن جي بيماري بابت خبرون ۽ ويڊيوز سبب اسان جا جذبا مجروح ٿيا. ليجنڊ اداڪار عمر شريف جي طبيعت بابت خبرن جي ترديد ڪندي سندس پٽ جواد عمر ويڊيو بيان جاري ڪري ڇڏيو. ويڊيو ۾ عمر شريف جي پٽ جو چوڻ هو ته والد جي طبيعت ٺيڪ آهي، هو تندرست آهي ۽ گھر آهي ۽ آرام ڪري رهيو آهي، هن جي صحت بابت افواهون پکيڙيون پيون وڃن، عمر شريف جنرل چيڪ اپ لاءِ ويا هيو، جيڪو سڀني کي ڪرائڻ گھرجي. جواد عمر وڌيڪ چيو ته عمر شريف ريهرسل ڪري رهيو آهي ۽ آمريڪا جو دورو ڪرڻ وارو آهي، هو پورٽ گرينڊ تي شو ڪري رهيو آهي جڏهن ته هن عيد تي به هڪ پلي ڪيو هو.  عمر شريف جي پٽ چيو ته بي بنياد خبرن سان اسان جذبا مجروح ٿيا، ڪجهه عرصو اڳ به اهڙي قسم جو افواهون پکيڙيون ويون هيون.  